Document ID: /roh_data/filtered/swiss_laws_in_ROH.jsonl.gz/58

177.110

Ordinaziun tar la Lescha davart l'administraziun digitala (OLAD)

dals 05-03-2024 (versiun dals 01-04-2024)

Sa basond sin l'art. 45 al. 1 da la Constituziun chantunala1)

relaschada da la Regenza ils 5 da mars 2024

1. Externalisaziun

Art.  1

Externalisaziun 1. responsabladad

1 Sch'ina   autoritad   administrativa   externalisescha   l'elavuraziun   da   datas   u l'administraziun da soluziuns d'informatica, resta ella responsabla per l'observanza da las pretensiuns envers la protecziun da datas ed envers la segirezza da las datas.

2 Sche   l'externalisaziun   pertutga   pliras   autoritads,   sto   ina   dad   ellas   vegnir determinada sco autoritad che ha la responsabladad principala.

2. criteris da pretensiun

Art.  2 1 Tras   ina   cunvegna   u   ina   cundiziun   ubain   en   autra   moda   adequata   ston   vegnir reglads almain ils suandants puncts:

cuntegn dal servetsch;

a)

observanza dal secret d'uffizi sco er d'obligaziuns spezialas da mantegnair il b)

secret;

responsabladads;

mesiras tecnicas ed organisatoricas per mantegnair la protecziun da datas e la segirezza da las datas;

lieu da l'elavuraziun da datas;

pussaivladad da cumprova ed audits;

engaschament da terzas persunas;

retratga e stizzada da las datas.

e)

f)

g)

h)

c)

d)

1) DG 110.100 * tabellas da las modificaziuns a la fin dal relasch

1

177.110

2. Servetschs da basa

Servetschs da basa

Art.  3 1 Sco servetschs da basa valan:

a)

b)

c)

d)

e)

in portal per prestaziuns da las autoritads e per l'interacziun cun las autoritads (portal dad e-government);

in e-conto e l'administraziun centrala da las identitads da las utilisadras e dals utilisaders (identity and access management);

in servetsch per signar electronicamain ils documents ch'èn da suttascriver (servetsch da signatura);

servetschs per barattar communicaziuns e documents cun las autoritads sur il portal dad e-government (plattafurma da consegna);

in servetsch per crear ed administrar en moda centrala ed unitara formulars electronics cun l'intent da furnir servetschs sur il portal dad e-government u sur ina pagina d'internet (servetsch da formulars).

Integraziun da servetschs existents

Art.  4 1 Servetschs   existents   sur   l'internet   pon   vegnir   purschids   vinavant   en   lur   furma vertenta. Ultra da quai ston els vegnir purschids sur il portal dad e-government, uschenavant che quai è raschunaivel e tecnicamain realisabel.

3. Portal dad e-government

3.1. CUMPETENZAS

Unitad administrativa responsabla

Art.  5 1 Il Post da stab Administraziun digitala è l'unitad administrativa ch'è responsabla per la gestiun administrativa dal portal dad e-government e per ils servetschs da basa respectivs.

Unitad administrativa responsabla per l'informatica Art.  6 1 L'Uffizi d'informatica è l'unitad administrativa ch'è responsabla per l'informatica.

3.2. E-CONTO

Art.  7 1 In e-conto vegn avert sur in formular electronic.

Avertura

2

177.110

2 Per   avrir   in   e-conto   ston   vegnir   endatadas   almain   las   datas   dal   conto   tenor l'artitgel 17 alinea 1 litera a fin litera e da la Lescha davart l'administraziun digitala2).

3 Mintga utilisadra ed utilisader dastga posseder mo in e-conto.

Controlla da dublettas

Art.  8 1 Cura ch'in conto vegn avert, vegnan las datas endatadas cumparegliadas cun ils contos existents, per controllar eventualas dublettas.

2 Sche la cumparegliaziun mussa, ch'igl exista gia in e-conto, po quel vegnir utilisà vinavant   u   vegnir   reactivà.   Quai   n'è   betg   pussaivel,   sche   l'autoritad   responsabla aveva   bloccà   il   conto   tenor   l'artitgel 16 alinea 2 litera a   da   la   Lescha   davart l'administraziun digitala3).

Consentiment als dretgs ed a las obligaziuns

Art.  9 1 Tar l'avertura dal e-conto sco er tar mintga midada dals dretgs e da las obligaziuns ston las utilisadras ed ils utilisaders vegnir infurmads a temp ed en moda adequata davart lur dretgs e davart lur obligaziuns.

2 Tar l'avertura dal e-conto sco er tar mintga midada dals dretgs e da las obligaziuns ston las utilisadras ed ils utilisaders acceptar ils dretgs e las obligaziuns. Uschè ditg che   l'utilisadra   u   l'utilisader   n'ha   betg   acceptà   las   disposiziuns   midadas,   po l'utilisaziun dal e-conto vegnir restrenschida.

3 L'unitad   administrativa   ch'è   responsabla   per   l'informatica   sto   registrar   il consentiment en moda adequata.

Represchentanza da persunas natiralas

Art.  10 1 La dimensiun da l'autorisaziun da represchentanza sto vegnir definida cleramain, en spezial areguard ils servetschs pertutgads.

2 La relaziun da represchentanza po vegnir revocada da tut temp da tuttas duas varts.

Art.  11

Agir da persunas giuridicas 1. prescripziuns generalas

1 Per che persunas giuridicas possian retrair servetschs, ston ellas vegnir registradas in'emprima giada en il sistem, cun designar las utilisadras ed ils utilisaders ch'èn autorisads.

2 En il rom da la registraziun vegn almain in'utilisadra u in utilisader inditgà sco represchentanza da l'interpresa.

3 L'autoritad spezialisada po pretender cumprovas supplementaras per l'autorisaziun da represchentanza. Questas prescripziuns ston vegnir communitgadas da l'autoritad spezialisada en moda adequata a las utilisadras ed als utilisaders.

2) DG 177.100 3) DG 177.100

3

177.110

2. registraziun

Art.  12 1 Las persunas giuridicas cun in numer d'identificaziun da las interpresas (numer IDI) tenor la Lescha federala davart il numer d'identificaziun da las interpresas 4)

(unitads IDI) dumondan la registraziun sur il e-conto d'ina utilisadra u d'in utilisader, cun endatar il num da la firma ed il numer IDI.

2 Suenter   l'inoltraziun   da   la   dumonda   vegn   in   code   d'activaziun   tramess   a   la direcziun, e quai a l'adressa ch'è inscritta per la sedia da l'unitad IDI en il register IDI da la Confederaziun.

3 Cun endatar il code d'activaziun en il e-conto da l'utilisadra u da l'utilisader nominà per   quest   intent,   vegn   activada   l'unitad   IDI   e   la   persuna   correspundenta   vegn autorisada da represchentar l'interpresa.

4 En cas da persunas giuridicas senza numer IDI vegn il code d'activaziun tramess a l'adressa   inditgada   da   l'utilisadra   u   da   l'utilisader.   Las   persunas   giuridicas   senza numer IDI pon vegnir exclusas da l'utilisaziun da servetschs da tscherts stgalims da confidenza.

3. autorisaziun

Art.  13 1 La represchentanza da l'interpresa po autorisar ulteriuras utilisadras ed ulteriurs utilisaders da retrair servetschs.

2 La   represchentanza   da   l'interpresa   è   responsabla   per   l'actualisaziun   da   las utilisadras   autorisadas   e   dals   utilisaders   autorisads.   Il   sistem   la   supplitgescha regularmain da controllar las autorisaziuns concedidas.

3 Il e-conto da las utilisadras e dals utilisaders ch'èn autorisads da retrair servetschs, sto avair il stgalim da confidenza necessari per il servetsch.

Art.  14

Deactivaziun e restricziun 1. tras l'utilisadra u l'utilisader

1 Sur ses e-conto po l'utilisadra u l'utilisader laschar deactivar da tut temp l'agen e-conto, quai senza inditgar motivs.

2. tras in'autoritad

Art.  15 1 In'autoritad   po   laschar   deactivar   u   restrenscher   in   e-conto,   uschenavant   che   las premissas da l'artitgel 16 alinea 2 da la Lescha davart l'administraziun digitala5)  èn ademplidas.

2 In abus dal e-conto sur il conto d'ina utilisadra u d'in utilisader è en spezial avant maun, sch'ella u el cuntrafa als dretgs ed a las obligaziuns u sch'i èn avant maun indizis ch'il e-conto vegnia cumpromess tras terzas persunas.

3 La   deactivaziun   u   la   restricziun   sto   vegnir   communitgada   a   l'utilisadra   u   a l'utilisader sur l'adressa dad e-mail ch'è registrada en il sistem.

4) CS 431.03 5) DG 177.100

4

177.110

4 L'utilisadra u l'utilisader po dumandar l'autoritad da reactivar il conto u d'abolir la restricziun.   L'autoritad   po   refusar   la   dumonda,   sch'ina   persuna   ha   cuntrafatg repetidamain u gravantamain als dretgs ed a las obligaziuns u sch'il privel d'ina cumpromessa n'è anc betg eliminà.

5 La persuna pertutgada po pretender che l'unitad administrativa responsabla tenor l'artitgel 5 decreteschia ina decisiun en scrit davart la refusa.

3. consequenzas

Art.  16 1 Sch'il e-conto vegn deactivà u restrenschì, n'exista nagin access pli a las datas ch'èn arcunadas  en  il  portal  u  colliadas  cun  il   e-conto.  L'utilisadra   u  l'utilisader  è  sez responsabel per segirar ordavant las atgnas datas.

2 Sche l'utilisadra u l'utilisader è – il mument da la deactivaziun u da la restricziun – en ina procedura pendenta che vegn manada tenor las disposiziuns da la Lescha davart la giurisdicziun administrativa6) sur il portal dad e-government sco sistem da transmissiun, ston ils ulteriurs acts processuals succeder sin palpiri.

3.3. PROTECZIUN DA DATAS E SEGIREZZA DA LAS DATAS

Autentisaziun

Art.  17 1 Per   s'autentisar   per   in   servetsch   en   in'applicaziun   spezialisada   sto   l'utilisadra   u l'utilisader:

a)

b)

avair il stgalim da confidenza definì da l'autoritad spezialisada; e esser   vegnida   colliada   u   vegnì   collià   in'emprima   giada   cun   l'applicaziun spezialisada.

2 Per l'access a l'applicaziun spezialisada èn previs differents stgalims da confidenza, tut tenor il basegn da protecziun da las datas elavuradas:

a)

b)

c)

d)

stgalim da confidenza 0: datas publicas;

stgalim da confidenza 1: basegn da protecziun da basa;

stgalim da confidenza 2: basegn da protecziun augmentà;

stgalim da confidenza 3: basegn da protecziun fitg grond.

Cuntanscher in stgalim da confidenza pli aut

Art.  18 1 In stgalim da confidenza pli aut po vegnir cuntanschì, sche l'utilisadra u l'utilisader:

a)

b)

sa suttametta ad ina procedura d'identificaziun uffiziala; u preschenta   in'unitad   d'identificaziun   electronica   che   ademplescha   las prescripziuns dal stgalim da confidenza respectiv.

2 Las pretensiuns per cuntanscher in stgalim da confidenza sa drizzan tenor il model da qualitad per l'autentificaziun da subjects (standard eCH-0170).

6) DG 370.100

5

177.110

Identificaziun uffiziala

Art.  19 1 La procedura da l'identificaziun uffiziala vegn realisada:

a)

b)

cun sa preschentar persunalmain tar in post d'identificaziun; u tras ina procedura d'identificaziun online, ch'è segira tenor il stadi actual da la tecnica.

2 L'unitad   administrativa   cumpetenta   definescha   ils   process   ed   ils   posts d'identificaziun e publitgescha las prescripziuns per mintga stgalim da confidenza.

3 La cumprova ch'il process d'identificaziun haja gì lieu, po vegnir arcunada en il e-conto.

Colliaziun cun l'applicaziun spezialisada

Art.  20 1 In  e-conto  vegn  collià  cun  in'applicaziun  spezialisada,  sche   las  datas  dal   conto correspundan   a   las   datas   respectivas   en   l'applicaziun   spezialisada.   Tut   tenor   il stgalim   da   confidenza   poi   vegnir   pretendì   d'endatar   ulteriuras   datas   ch'èn enconuschentas a l'utilisadra u a l'utilisader.

2 Sche datas dal conto n'èn betg arcunadas en in'applicaziun spezialisada, pon ellas vegnir   messas   a   disposiziun   a   l'applicaziun   spezialisada   cun   il   consentiment   da l'utilisadra u da l'utilisader.

3 Durant la colliaziun vegnan las datas persunalas da las applicaziuns spezialisadas arcunadas temporarmain en il e-conto.

4 Sche la colliaziun reussescha, vegn il numer d'identificaziun da l'utilisadra u da l'utilisader per l'applicaziun spezialisada, arcunà duraivlamain en il e-conto.

Utilisaziun d'unitads d'identificaziun electronica Art.  21 1 Sco unitads d'identificaziun electronica renconuschidas valan:

a)

b)

SwissID;

unitads d'identificaziun electronica renconuschidas tenor las prescripziuns dal dretg federal.

2 Las datas da l'unitad d'identificaziun electronica renconuschida vegnan arcunadas en il e-conto cun il consentiment da l'utilisadra u da l'utilisader.

3 Resguardond las prescripziuns dal dretg federal definescha l'unitad administrativa ch'è   responsabla   per   l'informatica,   tge   stgalims   da   confidenza   che   las   unitads d'identificaziun electronica adempleschan.

Protocollaziun

Art.  22 1 Las datas arcunadas inditgeschan l'utilisadra u l'utilisader che acceda al e-conto, il mument da l'access sco er il gener da las acziuns exequidas.

2 Ils protocols pon vegnir consultads e controllads tras in circul da persunas limità.

3 Las datas arcunadas vegnan stizzadas suenter 12 mais. Resalvads restan termins da conservaziun divergents tenor la legislaziun speziala applitgabla.

6

177.110

Externalisaziun d'elavuraziuns da datas

Art.  23 1 L'unitad   administrativa   cumpetenta   po   incumbensar   terzas   persunas   d'elavurar datas en connex cun il e-conto, en spezial da realisar il process d'identificaziun e da garantir il sustegn da las utilisadras e dals utilisaders.

4. Disposiziuns finalas

Disposiziuns transitoricas

Art.  24 1 Cunvegnas u cundiziuns existentas ubain enclegientschas existentas concludidas en in'autra moda adequata, restan valaivlas fin a lur scadenza. En cas d'ina eventuala renovaziun ston ellas vegnir adattadas a las disposiziuns da questa ordinaziun.

7

177.110

Tabella da las modificaziuns - tenor conclus

Conclus 05-03-2024

Entrada en vigur 01-04-2024

Element relasch

Modificaziun emprima versiun

Publicaziun en la CUL 2024-007

8

177.110

Tabella da las modificaziuns - tenor element

Element relasch

Conclus 05-03-2024

Entrada en vigur 01-04-2024

Modificaziun emprima versiun

Publicaziun en la CUL 2024-007

9